Ornella Öttl Reyes

Ornella Öttl Reyes (født 14. desember 1991 i München) er en tysk-peruansk alpinist.

Hun har deltatt i Vinter-OL 2010, Vinter-OL 2014 og Vinter-OL 2022 for Peru. Hun har ikke debutert i verdenscupen i alpint, men har deltatt i en rekke FIS-renn. Hun har også deltatt i alle seks VM i alpint fra 2011 til 2021. 

 Bakgrunn 
Reyes er født i München, og begynte med ski tre år gammel. Hun har peruansk mor og tysk far. Da hun var 17 år gammel flyttet hun til Østerrike for å satse på alpint.La República - ¿Quién es Ornella Oettl, la abanderada peruana en los Juegos Olímpicos de Invierno?, besøkt 23. februar 2022. Hun ønsket å konkurrere for Peru i OL, men først da hennes mor etablerte det peruanske skiforbundet i forkant av Vinter-OL 2010, og Reyes fikk peruansk pass, kunne hun representere Peru under Vinter-OL 2010.Der Spiegel - "Wahnsinn, die Top-Fahrer sind gleich neben uns", besøkt 23. februar 2022. Dette var første gang Peru deltok i Vinter-OL. 

 Idrettskarriere 
Reyes deltok i sitt første FIS-renn i januar 2007, der hun kom på 68.-plass i storslalåm. Hun kom på 62.-plass i slalåm under det tyske mesterskapet i alpint 2008.FIS - Ornella Oettl Reyes - Results 2008, besøkt 23. februar 2022. 

Hun deltok i Alpine grener under Vinter-OL 2010, sammen med sin yngre bror Manfred, men fullførte verken slalåmrennet eller storslalåmrennet der. Under VM i alpint 2011 kom på 70.-plass i storslalåm, og under VM i alpint 2013 kom hun på 65.-plass i slalåm.FIS - Ornella Oettl Reyes - Results 2011, besøkt 23. februar 2022.FIS - Ornella Oettl Reyes - Results 2013, besøkt 23. februar 2022. Hun deltok i sitt andre OL da hun representerte Peru under Vinter-OL 2014 i Sotsji, og hun kom der på 57.-plass i storslalåm. Året etter deltok hun i VM i alpint 2015, og kom denne gangen på 71.-plass i storslalåm.FIS - Ornella Oettl Reyes - Results 2015, besøkt 23. februar 2022.

Under VM i alpint 2017 kom hun på 68.-plass i storslalåm, men fullførte ikke slalåmrennet. Hun deltok også i VM i alpint 2019 i Åre, og kom der på 75.-plass i storslalåm, og i VM i alpint 2021, der hun kom på 36.-plass i slalåm, hennes beste VM-plassering hittil.FIS - Ornella Oettl Reyes - Results 2021, besøkt 23. februar 2022. 

Reyes representerte Peru under Vinter-OL 2022, som landets eneste deltaker, og hun var da flaggbærer under åpningsseremonien. Hun fullførte begge øvelsene hun deltok i, og kom på 44.-plass i slalåm og 46.-plass i storslalåm.Olympics.com - Ornella Oettl Reyes , besøkt 23. februar 2022.

 Referanser 

 Eksterne lenker 


Kategori:Peruanske alpinister
Kategori:Deltakere for Peru under Vinter-OL 2010
Kategori:Alpinister under Vinter-OL 2010
Kategori:Deltakere for Peru under Vinter-OL 2014
Kategori:Alpinister under Vinter-OL 2014
Kategori:Deltakere for Peru under Vinter-OL 2022
Kategori:Alpinister under Vinter-OL 2022
Kategori:Deltakere for Peru under VM i alpint 2011
Kategori:Deltakere for Peru under VM i alpint 2013
Kategori:Deltakere for Peru under VM i alpint 2015
Kategori:Deltakere for Peru under VM i alpint 2017
Kategori:Deltakere for Peru under VM i alpint 2019
Kategori:Deltakere for Peru under VM i alpint 2021
Kategori:Personer fra München
Kategori:Deltakere for Peru under VM i alpint 2023